Legal Document

Category: 39

Text:
22. ΝΟΜΟΣ υπ’ αριθ. 812 της 17/26 Αυγ. 1978 (ΦΕΚ Α΄ 132) Περί παρατάσεως προθεσμίας εγγραφής των συνταξιούχων Σώματος Αστυνομίας Πόλεων, εις τον, παρά τω Επικουρικώ Ταμείω Υπαλλήλων Αστυνομίας Πόλεων (Ε.Τ.Υ.Α.Π.) λειτουργούντα Κλάδον Υγείας. Άρθρ.1.-Η, υπό του δευτέρου εδαφίου της παρ. 2 του άρθρ. 3 του Ν.Δ. 4019/1959 «περί κυρώσεως της υπ’ αριθ. 1018/1958 πράξεως του Υπουργικού Συμβουλίου, «περί διακοπής παρά των ΙΚΑ ασφαλίσεως των οικογενειών των Αστυνομικών υπαλλήλων» και συστάσεως Κλάδου Υγείας παρά τω Ε.Τ.Υ.Α.Π.», ως ετροποποιήθη υπό του άρθρ. 1 του Ν.Δ. 464/1974 «περί τροποποιήσεως των διατάξεων του Ν.Δ. 4019/1959 «περί κυρώσεως της υπ’ αριθ. 1018/1959 πράξεως του Υπουργικού Συμβουλίου» περί διακοπής της παρά τω ΙΚΑ ασφαλίσεως των οικογενειών των Αστυνομικών υπαλλήλων» και συστάσεως Κλάδου Υγείας παρά τω Ε.Τ.Υ.Α.Π.», προβλεπομένη προθεσμία, προς υποβολήν των δηλώσεων, δια την συμμετοχήν εις τον Κλάδον Υγείας των εν αυτώ αναφερομένων προσώπων, παρατείνεται, από της λήξεώς της, μέχρι και της 31ης Δεκ. 1979. Άρθρ.2.-Οι, κατά το άρθρ. 3 παρ. 2 του Ν.Δ. 4019/1959 ασκούντες το δικαίωμα συμμετοχής των εις τον Κλάδον Υγείας, είτε ουδέποτε εγγραφέντες εις τούτον, είτε δι’ οιονδήποτε λόγον διαγραφέντες, δι’ αποφάσεως του Διοικητικού Συμβουλίου ή τη αιτήσει των, εγγράφονται ή επανεγγράφονται εις τον Κλάδον Υγείας από της υποβολής της σχετικής δηλώσεως, υποχρεούμενοι συγχρόνως όπως καταβάλλουν τας υπό του Ν.Δ. 4019/1959 προβλεπομένας εισφοράς, ως αύται προσδιορίζονται εν παρ. 2 του παρόντος άρθρου, δια χρονικόν διάστημα 5 ετών, εάν από της συνταξιοδοτήσεώς των ή της διαγραφής των, μέχρι της εγγραφής των ή επανεγγραφής των, παρήλθε χρονικόν διάστημα μεγαλύτερον των 5 ετών, δι’ ίσον δε χρονικόν διάστημα, προς το, από της συνταξιοδοτήσεώς των ή της διαγραφής των μέχρι της εγγραφής των ή επανεγγραφής των τοιούτον, εάν, το διάστημα τούτο, είναι μικρότερο των 5 ετών. Αι καταβλητέαι, υπό των προβλεπομένων υπό της παρ. 1 του παρόντος άρθρου προσώπων, εισφοραί, υπολογίζονται, βάσει του ποσού της συντάξεως, την οποίαν λαμβάνουν κατά τον χρόνον υποβολής της σχετικής δηλώσεως και του, κατά τον αυτόν χρόνον, ισχύοντος ποσοστού κρατήσεως δι’ εισφοράς, δια τους συνταξιούχους αστυνομικούς και διοικητικούς υπαλλήλους, μετόχους του Κλάδου Υγείας. Αι ως άνω εισφοραί, καταβάλλονται υπό των ενδιαφερομένων εφ’ άπαξ ή εις εξ μηνιαίας δόσεις. Η εφ’ άπαξ καταβολή ή η πρώτη δόσις, καταβάλλεται κατά την υποβολήν της σχετικής δηλώσεως, περί εγγραφής ή επανεγγραφής. 3.Οι εγγραφόμενοι ή επανεγγραφόμενοι, δικαιούνται, των υπό του Κλάδου Υγείας, παρεχομένων ευεργετημάτων, από της πληρωμής ή αποπληρωμής του οφειλομένου συνολικού ποσού. Άρθρ.3.-Η ισχύς του παρόντος, άρχεται από της δημοσιεύσεώς του, δια της Εφημερίδος της Κυβερνήσεως.